Document ID: 32011R0271

PADOMES ĪSTENOŠANAS REGULA (ES) Nr. 271/2011
(2011. gada 21. marts),
ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām
EIROPAS SAVIENĪBAS PADOME,
ņemot vērā Padomes Regulu (EK) Nr. 765/2006 (2006. gada 18. maijs) par ierobežojošiem pasākumiem pret prezidentu Lukašenko un dažām Baltkrievijas amatpersonām (1) un jo īpaši tās 8.a panta 1. punktu,
tā kā:
(1)
Padome 2006. gada 18. maijā pieņēma Regulu (EK) Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām.
(2)
Ņemot vērā situācijas nopietnību Baltkrievijā, Regulas (EK) Nr. 765/2006 I un IA pielikumā iekļauto personu saraksti, uz kurām attiecina ierobežojošos pasākumus, būtu jāpapildina ar jaunām personām. Papildus būtu jāatjaunina informācija par dažām personām, kas ir iekļautas minētās regulas I un IA pielikuma sarakstos,
IR PIEŅĒMUSI ŠO REGULU.
1. pants
Regulas (EK) Nr. 765/2006 I un IA pielikumu aizstāj ar tekstu šīs regulas I un II pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 21. martā

Labels: 11
5
10
18
15